Kangshung strana
Kangshung strana ili istočna strana je kineska strana Mount Everesta. Visoka je 3.350 m, od Kangshung lednika do vrha. Gledano odozdo desno se završava sjeveroistočnim grebenom a lijevo Južnim prevojem i Jugoistočnim grebenom. Donji dio strane, širok je oko 3 km. i sastavljen je od stepenastih stijena, između kojih su brojni kuloari (jaruge). Gornji dio sadrži brojne smrtonosne viseće ledene gromade i nesigurnog snijega u izobilju. Relativna međusobna izoliranost penjača također pridonosi faktoru nesigurnost. Zbog svega toga je ova strana daleko nepovoljnija i najmanje korištena za uspon na vrh.